NaiveNeuron/SloPal huggingface dataset:
P. Hrušovský, predseda NR SR: (2004-05-19):
M. Abelovský, poslanec: Pán predseda, ak dovolíte, chcem ešte plénum oboznámiť, že rokovanie ústavnoprávneho výboru a hlasovanie dopadlo tak, aby sme pokračovali v rokovaní o všetkých bodoch spoločnej správy, ktoré boli jednotlivými poslancami vyňaté na osobitné hlasovanie a potom budeme hlasovať o pozmeňujúcich a doplňujúcich návrhoch, ktoré predniesli poslanci. To znamená, že dokončíme hlasovanie takýmto spôsobom a potom podľa jeho výsledku, pretože evidentne jeden vnútorný rozpor v hlasovaní už je, právoplatným hlasovaním akosi odhlasovaný, rozhodneme, či sa vrátime do druhého čítania, keď veci usporiadame, a budú podané pozmeňujúce a doplňujúce návrhy, ktoré potom tieto diskrepancie v návrhu zákona vyriešia. Pán predsedajúci, dajte, prosím, hlasovať o bodoch 3 a 65, ktoré navrhol na osobitné hlasovanie poslanec Béreš. Gestorský výbor odporúča schváliť. Moment, ešte pán poslanec Jarjabek nemá kartu.
Kotleba, Marian, poslanec NR SR (2020-11-03):
Pán podpredseda...
Zmajkovičová, Renáta, podpredsedníčka NR SR (2013-03-19):
Pán poslanec Jasaň.
Doležal, Andrej, minister dopravy a výstavby SR (2021-09-16):
Páni poslanci, ďakujem veľmi pekne za konštruktívne pripomienky. Nie som pripravený reagovať na konkrétne paragrafy, ale ponúkam diskusiu k tomuto bodu. Nachádzame sa v prvom čítaní, čiže ešte bude priestor, prípadne na výboroch som ochotný k tejto téme, samozrejme, diskutovať. Ja len zareagujem na vašu poznámku, kde ste hovorili, že Slovenská republika neprichádza, no prichádza, každým dňom prichádzame o nevymožené pokuty na mýte i diaľničných známkach. Koniec koncov i na deliktoch za rýchlosť a podobne, aj keď je to v zodpovednosti ministerstva vnútra. Radovo máme analýzu, odhadujeme, že radovo ročne by sme mali vybrať 8 mil. eur. A, áno, poďme sa baviť o tom, aké efektívne bude vymáhanie. Ale sú to, sú to značné prostriedky. Dôležité je povedať, že, bohužiaľ, nepôjdu do Národnej diaľničnej, ale pôjdu do štátneho rozpočtu nateraz. Takže ponúkam, ponúkam medzi prvým a druhým čítaním, samozrejme, bude priestor aj na výboroch. Takže možno o tom rád zodpoviem vaše otázky. Ďakujem.
Blanár, Juraj, podpredseda NR SR (2021-05-05):
Ďalší, pán poslanec Rastislav Jílek.
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 130 poslancov, za 114, proti 7, zdržalo sa 8, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhov výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Fecko, Martin, poslanec NR SR (2013-06-04):
Ďakujem pekne. Pán kolega, tiež myslím si, že je to veľmi zmysluplný návrh, a tak ako ty si teraz povedal, že áno, parlament by mal byť o dôstojnosti a mal by byť aj o vzájomnej úcte kolegu ku kolegovi, či tu sedím alebo nesedím. Ja zastávam takýto názor, že minimálne 50 % z každého klubu by malo tu sedieť, a nech sa prípadne striedajú, áno, ale aby tu bolo tých 76 – 80 ľudí, aby to bolo nejakým zmysluplným, ako sa hovorí, keď už oni hovoria, tým trávením času, keď už tu nechcú vôbec byť. Tiež sa v živote nestotožním s tou myšlienkou, že by som tu nemal sedieť a ísť dneska na služobnú cestu niekde iba kvôli tomu, že tam čakajú ľudia, kým mám parlament, keď mám Národnú radu. Mám predsa pracovný čas. To znamená, všetko to musím stíhať, keď nie som v parlamente. Ja viem, že to je ťažké. Ja viem, že to je ťažké, a preto neviem, Alojz, povedať, akým spôsobom vyburcujeme a donútime poslancov, aby tu sedeli aspoň tých 50 %. To, čo si teraz predložil, je to jedna z možných ciest, aby tu poslanci pri tom hlasovaní po tých troch, maximálne troch bodoch boli, a tým pádom by to malo nejakú zmysluplnosť a aj návštevnosť tejto rokovacej sály. Poslanci svojím správaním frustrujú občana, voliča, ktorý hovorí, že akože ty nechodíš do práce, a ja keby som neprišiel, tak ma vyhodia – a ty si tam nechodíš a v pohode beží plat. Ďakujem pekne.
Laurenčík, Milan, podpredseda NR SR (2020-07-10):
Pán poslanec Igor Kašper.
Glváč, Martin, poslanec NR SR (2011-02-04):
Ďakujem. Za menej náročného ľavicového voliča (smiech v sále) by som chcel poďakovať pánovi Paškovi, lebo naozaj také zrkadlo, aké on nastavil dnes vládnej koalícii, už tu dlho nikto nepripravil. Pretože znova ukázal, že fakty sú na strane opozície a im ide len o mená a moc. Pán Poliačik sám priznal, že ma naštrbené vzťahy, neviem, či s generálnym prokurátorom, alebo s prokuratúrou ako takou, tak ja takisto s ich kandidátom, lebo to bol môj spolužiak z vedľajšieho krúžku v roku ´88 a presviedčal o vstupe do Komunistickej strany a aké to bolo výborné a vôbec sa nečudujem, že... (Prerušenie vystúpenia predsedajúcim.)
Vitteková, Anna, poslankyňa NR SR (2014-03-21):
Ďakujem pekne. V uvedenej rozprave chcem vystúpiť iba s legislatívnotechnickým návrhom. Pokiaľ ide o tlač 921, ktorú prerokovávame, pani podpredsedníčka, chcem upraviť svoj návrh lehoty na prerokovanie návrhu ústavného zákona vo výboroch tak, aby výbory prerokovali návrh ústavného zákona v druhom čítaní do 12. mája 2014 a gestorský výbor do 13. mája 2014 od jeho prerokovania v prvom čítaní. A keďže rozprava je spoločná a pán spravodajca Martin Poliačik tu nie je, takže opätovne aj k tomuto návrhu by som predniesla. Takisto chcem upraviť návrh lehoty na prerokovanie ústavného zákona (tlač 891) vo výboroch tak, aby výbory prerokovali návrh ústavného zákona v druhom čítaní do 12. mája a takisto gestorský výbor do 13. mája od prerokovania v prvom čítaní. Ďakujem, to je všetko.
M. Číž, podpredseda NR SR: (2007-10-23):
Teraz dávam slovo spoločnej spravodajkyni z výboru pre zdravotníctvo pani poslankyni Darine Gabániovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Ježík, Jozef, poslanec NR SR (2015-09-24):
Ďakujem za slovo. Vážený pán predseda, vážené kolegyne, kolegovia, milí prítomní, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo a odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015. Skončil som, prosím, pán predseda, môžete otvoriť rozpravu.
V. Faič, poslanec: (2001-12-12):
J. Migaš, predseda NR SR: Prezentujme sa a hlasujme. Hlasujeme o tom, aby sme uvedený zákon prerokovali v treťom čítaní. Hlasujeme. (Hlasovanie.) Prítomných je 94 poslancov, za 80, proti 2, zdržalo sa 9, nehlasovali 3. Konštatujem, že sme schválili prerokovanie tohto vládneho návrhu zákona v treťom čítaní. Otváram rozpravu v rámci tretieho čítania. Pýtam sa, či sa niekto do rozpravy chce prihlásiť v súlade s § 85 zákona o rokovacom poriadku. Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o návrhu zákona ako o celku. Prezentujme sa a hlasujeme o zákone ako o celku. Hlasujeme. (Hlasovanie.) Prítomných je 91 poslancov, za 70, proti 4, zdržalo sa 15, nehlasovali 2. Konštatujem, že sme schválili vládny návrh zákona o organizácii ústrednej štátnej správy. Ďakujem navrhovateľovi i spravodajcovi. Panie poslankyne, páni poslanci, včera som navrhol tri body do rokovania Národnej rady. Bolo málo poslancov, čiže sme to neschválili. Zopakujem uvedené body a budeme hlasovať o ich zaradení do programu. Pán poslanec Gašparovič, procedurálny návrh? Nech sa páči.
Glváč, Martin, podpredseda NR SR (2019-06-25):
Ďalšia v rozprave – pani poslankyňa Irén Sárközy.
B. Bugár, podpredseda NR SR: (2005-06-29):
vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z. z.  a o zmene a doplnení niektorých zákonov (tlač 1115). Znovu prosím ministra zdravotníctva Rudolfa Zajaca, aby vládny návrh zákona odôvodnil. Nech sa páči.
P. Hrušovský, podpredseda NR SR: (2001-09-20):
(Hlasovanie.) Prítomných 132, za 4, proti 116, zdržalo sa 11, nehlasoval 1. Bod 41 sme neprijali.
Martvoň, Anton, poslanec NR SR (2012-12-18):
Ďakujem pekne za slovo. Pán poslanec Sulík, ja si dovolím reagovať asi toľko, že prístup pána ministra Boreca ja práve vítam a práve schvaľujem to, že sa nedal zatiahnuť do týchto sporov a bojov, ktoré ste aj vy prezentovali, ktoré boli typické pre slovenskú justíciu, že vždy nejaký minister bojoval s predsedom Najvyššieho súdu alebo vždy nejaký predseda Najvyššieho súdu bojoval s nejakou ministerkou. Tejto justícii to iba škodilo. Vy v podstate alebo vaša bývalá vláda podávala práve cez tieto boje justícii iba homeopatiká v tom zmysle, aby sa sama tá justícia vyliečila, a dospelo to až do takého stavu, že my musíme podávať teraz justícii antibiotiká, aby sme ju vyliečili. Práve týmto spôsobom pán minister postupnými krokmi sa snaží znormalizovať stav v justícii a poprípade v tom jeho funkčnom období sa bude určite aj snažiť, aby ten stav a tá dôveryhodnosť justície sa zlepšila. Ale boli ste to práve vy a vaša vláda, ktorá napomohla, že justícia je v takom stave, v akom je, len kvôli tomu, že tam stále boli nejaké boje medzi ministerkou a predsedom Najvyššieho súdu. Ďalšia vec. Trošku sa mi zdá úsmevné, že vy bojujete alebo zasadzujete sa o nezávislosť justície, keď práve bola to vaša strana, ktorá navrhla Ing. Vladimíra Klimeša za predsedu NKÚ, ktorý je členom orgánov vašej politickej strany. NKÚ má byť takisto ako justícia nezávislým orgánom ako takým. Čiže na jednej strane kritizujete, že niekto nominoval nejakých politických nominantov do disciplinárnych senátov alebo Súdnej rady, na druhej strane sa nepozriete do vlastného hniezda, keď ste na nezávislý kontrolný úrad NKÚ nominovali člena vašej strany. Dokonca člena vysokých orgánov vašej strany! Toľko z mojej strany.
Pfundtner, Edita, poslankyňa NR SR (2014-11-10):
Ďakujem za slovo. Pán Frešo, opäť ste rozprúdili diskusiu k prerokovanému bodu. Zároveň sa však stupňuje aj náš smútok a znechutenie a sme stále viac a viac zhrození z toho, že na Slovensku je dlhodobo vytvorené, akceptované, ale, čo je horšie, aj systematicky podporované prostredie, ktoré praje korupčnému správaniu a špekulatívnemu podnikaniu. Podnikaniu priživujúcemu sa na štáte, na štátnych zákazkách. Sú to rodinné klany, klany spriaznených osôb a firiem, ktoré si vždy nájdu cestu k tým lukratívnym štátnym zákazkám a takto už dlhé roky vyciciavajú náš spoločný majetok a bohatnú na našich spoločných hodnotách. Nechcem si predstaviť obludné rozmery ich snaženia a obávam sa, že na dôsledné vyšetrenie všetkých týchto nekalostí nemáme v súčasnosti ani dostatok vyšetrovateľov a prokurátorov. Žiaľ, páchateľ je častokrát o krok pred vyšetrovateľom, pred právom a hlavne pred spravodlivosťou. Páchateľ si zvyčajne dáva veľký pozor na to, aby právne bol ťažko dolapiteľný. Namiesto verejnej hanby okrádanie stihli niektorí povýšiť už aj na cnosť. Aby sme však nečakali iba na konanie príslušných kontrolných orgánov, na Božie mlyny, dúfam, že voliči vyjadria svoj názor vo voľbách a vo voľbách dajú stop ľudom, ktorí tolerujú korupciu a kryjú nekalosti. Ďakujem pekne.
Lehotský, Tomáš, poslanec NR SR (2020-12-04):
Ďakujem veľmi pekne. Pán Tomáš, vy veľmi rád nálepkujete. Ja rozumiem, že sa potrebujete obliecť do košele sociálnej demokracie, to vlastne z názvu vašej strany nezmizlo, ale vy teda rozhodne nie ste alebo to, čo ste predvádzali posledných 12 rokov, rozhodne nebol sociálny štát. Bol to sociálny štát, ktorý ale nebol sociálny pre dôchodcov alebo mladé rodiny s deťmi, on bol sociálny pre úzku skupinu ľudí. Tá sociálna skupina ľudí bola Brhel, Poór, Široký, Výboh a spol. To je váš sociálny štát. Toľko zmieňované 13. dôchodky, mali ste na to koľko, 10, 12 rokov, kým ste ich chceli zaviesť? Koľko ste o tom rozprávali a kedy ste ich za... kedy ste ich zavie... kedy ste ich zaviedli reálne? Na konci roku 2019, keď vám bolo jasné, že vládnuť na ďalšie obdobie nebudete a bolo vám ale zároveň jasné, že tie peniaze v rozpočte nie sú. Vtedy ste ich zaviedli. Jednu vec by som teda povedal, povedali ste toho veľmi veľa, veľa vecí bolo klamlivých. Obedy zadarmo, daňový bonus. Hovoríte o tom, že tento rozpočet berie ľuďom peniaze. Áno, boli zrušené obedy zadarmo a zároveň neboli zrušené a boli zvýšené obedy zadarmo pre tých, ktorí naozaj tie peniaze potrebujú. To znamená sociálne odkázané prípady najmä. Ale zároveň treba povedať, že sme zvýšili daňový bonus skoro na dvojnásobok pre deti od 6 do 15 rokov. To znamená deti na základných školách. Finančne toto opatrenie, zrušenie obedov zadarmo a zavedenie daňového bonusu, je fiškálne neutrálne, to znamená, že tie rodiny o peniaze neprídu. Čo sa ale udialo, že tá pomoc je systémová, adresná a cielená. Ďakujem.
P. Hrušovský, predseda NR SR: (2003-11-06):
(Hlasovanie.) 126 prítomných, 77 za, 2 proti, 47 sa zdržalo. Uvedené body zo spoločnej správy sme schválili. Prosím, ďalší návrh.
Kollár, Boris, predseda NR SR (2023-07-22):
Včera bol odložený začiatok 98. schôdze Národnej rady Slovenskej republiky na dnešný deň z dôvodu, že na schôdzi nebola prítomná nadpolovičná väčšina všetkých poslancov. Teraz pristúpime k 98. schôdzi Národnej rady. (Bod programu: návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k situácii v rezorte Ministerstva vnútra Slovenskej republiky , tlač 1761.) Prosím, aby sme sa prezentovali a zistili, či sme schopní sa uznášať. Prosím, pustite hlasovanie alebo prezentáciu. (Prezentácia.) Zisťujem, že sa zaprezentovalo iba 48 poslancov. Národná rada nie je schopná sa uznášať, pretože nie je prítomná nadpolovičná väčšina všetkých poslancov. Odkladám začiatok schôdze o jednu hodinu. Takže dáme to 10.30 h, 10.30 h, na 10.30 h odkladám, kedy opäť budem zisťovať prítomnosť poslancov. A teraz vás chcem upozorniť, kolegovia, 10.10 h budeme opäť sa snažiť otvoriť 97. schôdzu, takže aby ste na 10.10 h boli opäť v sále, budeme pristupovať k 97. schôdzi. Ďakujem pekne. (Prerušenie rokovania o 9.26 hodine.) (Po prerušení rokovania 98. schôdze NR SR a po prestávke pokračovalo rokovanie 97. schôdze NR SR.) (Po skončení rokovania 97. schôdze NR SR a po prestávke pokračovalo rokovanie 98. schôdze NR SR o 10.30 hodine.)
Matovič, Igor, poslanec NR SR (2016-09-23):
... takisto tu nebojovali tým, tu budete vykrikovať a vyrušovať toho, kto rozpráva pri mikrofóne. Všetci tu máte, a hlavne váš predseda, plné ústav slušnosti. Medzi základnú slušnosť v parlamente v rokovacej sále patrí, že sa budeme počúvať jeden druhého a nebudeme si skákať do reči. Takže poprosím, pán Andrej Danko, aby ste (reakcie z pléna), poprosím vás, pán Andrej Danko, aby ste tú slušnosť najprv vysvetlili svojim vlastným poslancom, dobre? (Prerušenie vystúpenia predsedajúcim.)
Sulík, Richard, predseda NR SR (2011-04-06):
Ďakujem. S faktickou poznámkou sa prihlásili dvaja poslanci. Uzatváram možnosť. Slovo má pán poslanec Švantner.
Hrnčiar, Andrej, podpredseda NR SR (2019-06-25):
Pani poslankyňa Verešová.
P. Paška, predseda NR SR: (2009-04-22):
V prvom čítaní teraz pán poslanec Kvorka bude uvádzať hlasovanie o návrhu pani poslankyne Moniky Gibalovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, je to tlač 1046. (Hlasovanie o návrhu poslankyne Národnej rady Slovenskej republiky Moniky Gibalovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1046.)
Laššáková, Jana, podpredsedníčka NR SR (2015-04-16):
Pán poslanec Želiezka, nech sa páči.
Baláž, Vladimír, poslanec NR SR (2023-11-22):
Odhlásil som už pána Richtera, ale ešte to, ešte to svieti. (Reakcie z pléna.) Môžem? Ďakujem veľmi pekne. Vážený pán predseda, dámy a páni, vládny návrh zákona, ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti v zmene a doplnení niektorých zákonov v znení zákona 518/2022 Z. z. Prosím, pán predseda, aby ste dali hlasovať o tom, že Národná rada sa v súlade s § 73 ods. 3 písm. c) o zákona o rokovacom poriadku roz... poriadku predložený, rozhodla predložený zákon prerokovať v druhom čítaní.
Suja, Miroslav, poslanec NR SR (2022-03-22):
Ďakujem kolegom za faktické poznámky. Vážení kolegovia a kolegyne, predkladaný návrh nie je v žiadnom rozpore so žiadnym ustanovením ústavy. A ja si myslím, že je úplne normálne a prirodzené, že vyžadujeme od starostov, aby vedeli aspoň čítať a písať v 21. storočí, vážení kolegovia a kolegyne. A tu minimálne, ako niakedy sa hovorí, že tú rýchlu divíziu, dva roky strednej školy, tú dvojročku ukončenú, no ja si myslím, že na tom nie je nič zlé ani protiústavné. Však to sú základné veci, ktoré by mal aspoň trochu ovládať každý predstaviteľ samosprávy. Koľkokrát zákonodarca deleguje na obce určité povinnosti. A ak sú tam ľudia, ktorí nevedia čítať a písať, tak aký ten výsledok potom je? Viete si to sami predstaviť. Ďakujem.
Hrušovský, Pavol, predseda NR SR (2011-10-19):
Hlasujeme. (Hlasovanie.) 147 prítomných, 79 za návrh, 1 proti, 66 sa zdržalo, 1 nehlasoval. Návrh zákona sme schválili. Panie poslankyne, páni poslanci, odhlasovali sme všetky prerokované body programu okrem jedného v dopoludňajšom rokovaní 24. schôdze Národnej rady Slovenskej republiky. Chcem vás informovať teraz o dohode, o ktorej som včera informoval aj poslanecké grémium, potrebujem, aby sme procedurálne vyriešili túto otázku. Chcem sa opýtať, či je všeobecný súhlas, aby z rokovania 24. schôdze Národnej rady Slovenskej republiky boli vypustené body, ktoré sú uvedené pod poradovými číslami 47 a 48. Je to vládny návrh zákona o úprave príjmu zo závislej činnosti, to je tlač 488, poviem to zjednodušene, super hrubá mzda, a tlač 487, je to návrh na zmenu Ústavy Slovenskej republiky. Je s tým všeobecný súhlas? (Súhlasná reakcia pléna.) Ďakujem pekne. Panie poslankyne, páni poslanci, ešte predtým, ako vyhlásim obedňajšiu prestávku, pán predseda Brocka sa hlási.
B. Bugár, podpredseda NR SR: (2003-01-14):
(Akt tajného hlasovania.)
Sulík, Richard, predseda NR SR (2011-09-13):
Pán poslanec Počiatek.
Jakab, Elemér, poslanec NR SR (2011-07-08):
Pán predseda, ja som už chcel odísť, lebo ja nie som pán Elemér. (Smiech v sále.)
Hargaš, Ján, poslanec NR SR (2024-09-25):
Ďakujem za slovo. Tina, páčilo sa mi, ako si rozprávala o tom, že boj s korupciou je naozaj súkolie viacerých koliesok a možno dnes aj sledujeme nejakú snahu rozbiť tie kolieska, ktoré sú na konci toho procesu, či už sa týka vyšetrovania, prokuratúry alebo súdov, ale som si istý, že príkladov vyšetrenej korupcie bude presne nula, ak sa podarí robiť tie kolieska, ktoré sú na začiatku toho procesu, čiže ak sa podarí rozbiť dôveru verejnosti v to, že má zmysel nahlasovať protiprávne, protiprávne konanie. A preto je tak dôležité, že tento úrad jednak odolal tým tlakom, ktoré sa diali koncom minulého roka, jednak je dôležité, že robí všetky tie činnosti, o ktorých nás pani riaditeľka informovala, pretože možno táto vláda sťaží vyšetrovanie a odsúdenie, odsúdenie korupcie, možno sťaží prácu vyšetrovateľom, prokurátorom, možno bude vytvárať tlak na sudcov. Ale ak bude vytvárať systematický tlak na oznamovateľov, tak je viac-menej isté, že sa žiadna korupcia nepodarí vyšetriť. Takže len to som chcel doplniť nejak tvoje vystúpenie. Ďakujem ešte raz.
Kalmárová, Viera, poslankyňa NR SR (2024-01-18):
Ďakujem za slovo, pán predsedajúci. Pán poslanec Krúpa poukázal na to, že skrátené legislatívne konanie nemôže svedčiť tomu, keď sa prerokúva 15 noviel zákonov. Naozaj je ich 15. A jeho kolega to kedysi prirovnal k procesu pece, pečenia pizze, kde ak sa podcení faktor času a vynechá sa nejaký procesný prvok, tak vznikne nepodarok. A takých príkladov zo života je veľa a vedeli to aj v staroveku, no a mnohí z vás poznajú knihu Kazateľovu, kde sa píše: „Všetko má určenú chvíľu a každá záležitosť pod nebom má vhodný čas.“ A ďalej sa píše: „Je čas mlčať a čas hovoriť.“ A dnes nie je ten čas, kedy treba mlčať. V časoch, kedy hrozí riziko pre spoločnosť, je potrebné hovoriť a možnože aj kričať. A mnohí aj hovoria. Hovoria európske inštitúcie, hovoria občania na uliciach, hovoria významní odborníci v oblasti práva, hovorí to opozícia a dnes v parlamente prehovorila aj pani prezidentka. Kolegovia v opozícii mlčia, hoci v týchto dňoch nie je čas mlčať, ale čas hovoriť. Dnes nie je čas ani na ignoráciu a blahosklonné čítanie absurdných románov vtedy, keď sa hovorí o vážnych veciach. (Potlesk.)
P. Hrušovský, predseda NR SR: (2005-09-13):
(Prerušenie rokovania o 10.21 hodine.) (Pokračovanie rokovania o 10.53 hodine.)
Hrušovský, Pavol, podpredseda NR SR (2010-12-15):
Vyhlasujem rokovanie o tomto bode programu za prerušené. Budeme hlasovať, tak ako informoval pán predseda, o 17.00 hodine. Kancelária Národnej rady ma informovala, že rokovanie o vrátenom zákone pánom prezidentom o RTS ešte stále prebieha vo výbore pre kultúru a médiá, preto odporúčam, aby sme rokovanie o tomto bode programu teraz odložili a pokračovali v rokovaní o návrhu uznesenia Národnej rady Slovenskej republiky o ustanovení podrobností a podmienok uhrádzania výdavkov na prevádzku poslaneckej kancelárie a o zabezpečení služieb asistenta poslanca a odmeňovaní asistenta poslanca , ktorý máme predložený v tlači 198. Pani poslankyne, páni poslanci, tento návrh uznesenia je reakciou na schválenú novelu zákona 120/93 o platových pomeroch niektorých ústavných činiteľov a stanovuje na základe schválenej novely zákona presné podmienky a pravidlá, za akých podmienok je poslanec oprávnený disponovať s odmenou asistenta a výdavkami na prevádzku poslaneckej kancelárie, ktorá je presne percentuálne uvedená aj v násobkoch priemernej nominálnej mesačnej mzdy v návrhu uznesenia. Toľko k zdôvodneniu návrhu uznesenia, ktoré máme predložené v písomnom vyhotovení. Otváram rozpravu o tomto bode programu. Chcem sa opýtať, či z prítomných poslancov sa chce niekto prihlásiť do rozpravy ústne, keďže som nedostal žiadne písomné prihlášky. Pani poslankyňa Gibalová. Končím možnosť ďalších prihlášok do rozpravy. Pani poslankyňa Gibalová. Poprosím teraz pána poslanca Poliačika. Pán poslanec, môžem vás poprosiť, že by ste zistili, aký je stav priebehu rokovania na výbore pre kultúru a médiá ohľadne vráteného zákona pánom prezidentom, aby sme vedeli časovať ďalší postup pri prerokovaní o tomto zákone. Ďakujem pekne. Pani poslankyňa Gibalová.
Laššáková, Jana, podpredsedníčka NR SR (2013-01-31):
Na vystúpenie pána poslanca s faktickými poznámkami páni poslanci Beblavý, Žitňanská, Hlina, Bugár, Viskupič, Zajac, Bagačka. Končím možnosť prihlásiť sa s faktickými poznámkami. Nech sa páči, pán poslanec Beblavý.
Jasaň, Viliam, poslanec NR SR (2011-05-18):
Ďakujem pekne, pán predseda. Ďakujem pekne, pán kolega Braňo Ondruš, za tvoje vystúpenie, ja sa dotknem len jednej tej časti, kde si hovoril o minimálnej mzde, ktorá je 317 euro. Pritom keď je priemerný mesačný počet hodín 168, tak je to zhruba 1,8 eura na, hodinová, priemerná hodinová mzda. Ja som bol v ostatnom období v mojom rodnom kraji na Gemeri a na východe, kde – dovolím si povedať – v tých podnikoch takmer tri štvrtiny ľudí pracujú za túto minimálnu mzdu. A mnohí z tých zamestnávateľov len čaká na to, kedy sa aj táto hranica zruší a budú môcť týmto ľuďom, ktorí sú odkázaní na akúkoľvek prácu, ktorá v tom regióne je, ju prijať. Toto je cesta zlepšovania života našich spoluobčanov? Toto chcete docieliť tým, že zrušíte aj túto minimálnu hranicu, ktorá už hraničí s prežitím a s ľudskou dôstojnosťou? Prídite, prosím vás, so mnou niekedy sa tam pozrieť a uvidíte, ako tí ľudia žijú a ako ťažko musia pracovať za týchto pár euro, ktoré im chcete ešte aj vy nejakým spôsobom zobrať. Posledná poznámka. Ja naozaj poznám, a nielen na východe, ale aj tu, veľmi veľa firiem, ktoré naozaj takýmto spôsobom zdierajú týchto ľudí. Som zvedavý, čo budete robiť, keď zrušíte minimálnu mzdu. Zamestnanci, nie všetci, je aj veľa serióznych zamestnávateľov, ale sú aj takí, ktorí naozaj len čakajú na to, že tú hranicu znížite. A čo potom tí ľudia budú robiť, z čoho budú žiť? Skúste o tom porozmýšľať a do druhého čítania odporúčam, aby ste toto sám od seba dali... (Prerušenie vystúpenia časomerom.)
Hrnčiar, Andrej, podpredseda NR SR (2018-12-04):
Spravodajca nie, prerušujem rokovanie o tomto bode programu. V rokovaní budeme pokračovať druhým čítaním o vládnom návrhu zákona o pravidlách riešenia sporov týkajúcich sa zdanenia . Vládny návrh zákona má parlamentnú tlač 1133, spoločná správa výborov má tlač 1133a. Nech sa páči, pán minister, odôvodnite tento vládny návrh zákona.
P. Miššík, poslanec: (2003-05-20):
P. Rusko, podpredseda NR SR: Nech sa páči, hlasujeme o tomto návrhu. (Hlasovanie.) Prítomných 112, za 83, proti 26, zdržali sa 3, hlasovali všetci. Konštatujem, že Národná rada sa uzniesla, že tento návrh zákona prerokuje v druhom čítaní. Prosím, pristúpime k hlasovaniu o návrhu predsedu Národnej rady na pridelenie tohto návrhu výborom a na určenie gestorského výboru, ako aj určenie lehoty na jeho prerokovanie. Nech sa páči, pán spravodajca.
Zelník, Štefan, poslanec NR SR (2010-12-09):
Ďakujem pekne za slovo. Vážená pani kolegyňa, ovládať slovenčinu ako úradný jazyk je potrebné z dôvodu, aby sa ľudia dohodli, aby si rozumeli. Bolo by fantastické, keby sme mohli susediť s krajinou, ktorá napríklad hovorí anglicky, pretože v tom prirodzenom prostredí, by naše deti dostali iste možnosť sa úplne prirodzene naučiť jazyk, s ktorým sa dá komunikovať v celom svete. Nie každý je tak rozumovo vyspelý, aby sa naučil ďalší cudzí jazyk alebo niekoľko cudzích jazykov. Šťastní sú tí, ktorí takúto schopnosť ovládajú. Považujem to za osvojenie si slovenského jazyka, nie preto, aby sme mali navrch, že a tak teraz just budete vedieť po slovensky. To vôbec nie. Vedieť po slovensky otvára fantastickú možnosť všetkým národnostným menšinám, pretože dohodnete sa okamžite v Poľsku, v Česku, v Chorvátsku a ďalších a ďalších krajinách. Je to iba na vás, ako budete pristupovať k svojim spolurodákom, pretože ja som študoval na škole, kde bola povinnosť, že desať percent musí byť zastúpená práve z menšín a mali obrovské problémy vysporiadať sa s latinčinou, vysporiadať sa s odborným textom a sami si uvedomovali, že nie dobre urobili ich rodičia, keď ich a nebolo to tak výrazné ako to je teraz, kedy vyložene rodičia bránia deťom a rozprávajú s nimi len v tom materinskom maďarskom jazyku a pri návšteve inej strednej školy alebo vysokej školy, potom tieto deti majú obrovský hendikep. Teda tu nejde o politiku, tu ide o praktickosť. Ďakujem.
P. Hrušovský, predseda NR SR: (2003-09-22):
(Hlasovanie.) 126 prítomných, 121 za návrh, 1 proti, 2 sa zdržali, 2 nehlasovali. Body zo spoločnej správy sme schválili. Nech sa páči, ďalší návrh.
Halúz, Milan, poslanec NR SR (2014-10-16):
Teraz, prosím, dajte, hlasovať o pozmeňujúcom a doplňujúcom návrhu pána Brocku.
Baránik, Alojz, poslanec NR SR (2019-03-27):
Ďakujem, pán predsedajúci. Prosím, aby ste dali hlasovať o tom, že Národná rada prerokuje návrh zákona v druhom čítaní.
Žiak, Miroslav, poslanec NR SR (2021-11-02):
... a nikto z nás nepochybuje ani nepotrebuje to, aby nám dali doklad... (Prerušenie vystúpenia predsedajúcim).
P. Pelegrini, poslanec: (2006-12-13):
Pán predsedajúci, dajte hlasovať o bodoch 1 až 8, 10, 12, 13, 14, 15, 18, 19, 20, 21, 23, 24 až 29, 31, 32, 35, 36 a 37 spoločne s odporúčaním gestorského výboru schváliť.
Gyimesi, György, poslanec NR SR (2021-11-02):
Pani poslankyňa, ja som si vypočul tento váš príhovor a nadobudol som pocit, že na svete, v Európe a na Slovensku nezúri pandémia koronavírusu, ale choroby BSE, prepáčte mi to. Ďakujem.
Blaha, Ľuboš, podpredseda NR SR (2024-05-15):
Na vaše vystúpenie, pán poslanec, evidujem osem faktických poznámok. Ako prvá sa prihlásila pani poslankyňa Zuzana Števulová. Nech sa páči.
Kollár, Boris, predseda NR SR (2023-03-22):
Ďakujem. A ja chcem upozorniť všetkých, ktorí by chceli zagratulovať Zuzane Šebovej, oslavný výbor je v ministerskom salóniku o dvanástej. Ďakujem pekne. A teraz vyhlasujem dvojminútovú prestávku, aby mohli poslanci, ktorí chcú odísť, z pléna odísť, aby nerušili ďalších a budeme potom pokračovať v rokovaní. (Prestávka.)
Kvorka, Ján, poslanec NR SR (2017-10-12):
Pán predsedajúci, hlasovali sme o bode zo spoločnej správy, teraz môžeme pristúpiť k hlasovaniu o pozmeňujúcom návrhu. V rozprave bol podaný pozmeňujúci návrh pána poslanca Fecka, dajte, prosím, hlasovať o tomto pozmeňujúcom návrhu.
Blanár, Juraj, podpredseda NR SR (2022-05-05):
Ďalší s faktickou poznámkou pán poslanec Richter.
Plevíková, Zuzana, poslankyňa NR SR (2024-09-26):
Ďakujem za slovo. Pán kolega, každá opozičná strana bola pozvaná k okrúhlemu stolu, aby diskutovala o nejakých buď riešeniach, návrhoch, všetko, čo kritizujete alebo čo vám vadí, lebo jediné, čo je počuť, je kritika, so zástupcami ministerstva financií, bol tam aj premiér Robert Fico a iní. Jediné, čo sa vyjadril pán Šimečka pred týmto stretnutím, bolo, že idú povedať, idete povedať svoje výhrady. Výhrady, nie návrhy a riešenia, výhrady. Vy nemáte nič iné na robote, len vlastne tu kritizujete. Sami neviete, že čo by ste urobili. Jediný návrh, čo ste dali, je vlastne prepúšťania na rezortoch, ale áno, každý si to môže povedať, poďme prepúšťať. Ale ako by ste to urobili do praxe, sami neviete. Takýto máte návrh. A každý tu vie, že treba konsolidovať. Viete to aj vy sám, že to treba urobiť, pretože tu máme neskutočnú sekeru. A vlastne aj váš europoslanec Ódor, keď bol úradujúcim premiérom, tak dal vlastne nejaké návrhy, kde by sa riešilo 8 mld., aby sa porušili všetky sociálne balíčky a všetky sociálne výhody pre všetkých občanov. Takže naozaj toto mudrovanie z vašej strany je absolútne bezvýznamné, pretože vy nemáte žiadne návrh a žiadne riešenie nepodávate, iba tu kritizujete. Ďakujem.
Bugár Béla, podpredseda NR SR (2019-06-20):
Prezentujme sa a hlasujme o tomto návrhu. (Hlasovanie.) Prítomných 139 poslancov, za 99, proti 18, zdržalo sa 21, 1 nehlasoval. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy. Nie, vyhlasujem rozpravu za skončenú. Nech sa páči, záverečné hlasovanie.
Marcinčin, Radovan, poslanec NR SR (2021-06-29):
Ďakujem za slovo, vážený pán predsedajúci, vážená pani poslankyňa, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 13. septembra 2021 a v gestorskom výbore do 14. septembra 2021. Zo znenia návrhu zákona je zrejmý účel navrhovanej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Horváth, Zoltán, poslanec NR SR (2011-07-11):
Ďakujem pekne za slovo. Pán kolega, ty som spomínal vo svojom vystúpení nejakého vysokopostaveného telocvikára? Neviem, kam si mieril. Ale ja si jedného pamätám, bol ministrom vnútra, práve tým ministrom, ktorý zmaril referendum na Slovensku, a vaším politickým spojencom v minulom volebnom období. Ďalšia tvoja otázka je, či aj rôzne odborové či občianske združenia musia preukázať 30-percentnú reprezentatívnosť. Ja sa pýtam, či majú právo kolektívneho vyjednávania ďalšie občianske združenia, lebo keby si dobre prečítal môj pozmeňujúci návrh, tak by si vedel, že traja zamestnanci môžu založiť odbory s tým, že keď chcú kolektívne vyjednávať, musia preukázať 30-percentnú reprezentatívnosť tak ako zamestnanecké rady. Ďakujem.
Figeľ, Ján, podpredseda NR SR (2015-02-11):
Nech sa páči, dávam teraz slovo spravodajcovi, ktorého určil navrhnutý gestorský ústavnoprávny výbor, opätovne pánovi poslancovi Miroslavovi Kadúcovi, uviesť správu.
Bugár, Béla, podpredseda NR SR (2017-06-14):
Prezentujme sa a hlasujeme. (Hlasovanie.) Prítomných 133 poslancov, za 95, proti 29, zdržalo sa 9 poslancov. Konštatujem, že návrh sme schválili. Nech sa páči, ešte výbory navrhnite.
Dostál, Ondrej, poslanec NR SR (2018-11-21):
Pán poslanec Budaj, povedali ste, že pán predseda Danko je možno trochu zaskočený, koľko sa hovorí o tom, že jeho rigorózna práca nebola celkom poctivo napísaná. No, ja síce nemám rád príliš silné slová, ale myslím, že v tomto prípade ste sa vyjadrili až príliš umiernene a zdržanlivo vzhľadom k vážnosti toho, o čom tu hovoríme, to nie je nijaké, že nie celkom poctivo napísaná rigorózna práca Andreja Danka je plagiát. Jediná otázka je, že či si ten plagiát vypracoval sám, alebo niekomu za to zaplatil. V oboch prípadoch podvádzal, v oboch prípadoch nesplnil podmienky pre udelenie titulu doktor práv. Spomínali ste aj to, že možno vychádzal z toho, že v ´90. rokoch boli nejaké iné kritériá, menej sa, menej sa o to dbalo, ale ani v ´90. rokoch nebolo legálne podvádzať, nevypracovať si záverečnú alebo rigoróznu prácu samostatne, ale zadať to niekomu inému, zaplatiť, zaplatiť mu za to, aby spravil záverečnú prácu miesto mňa, alebo druhá možnosť, okopírovať prácu od niekoho iného, vykradnúť práce niektorých iných miesto toho, aby z prác iných citoval a aby tam bol aj nejaký vlastný autorský vklad. Plagiát bol podvod v roku 2000, keď Andrej Danko obhájil svoju rigoróznu prácu, plagiát bol podvod aj za komunistického režimu. A prezraďme pánu Dankovi, že plagiát bol podvod vždy. Neexistovalo také obdobie, kedy by plagiát bol poctivou cestou získania rigoróznej práce... (Prerušenie vystúpenia časomerom.)
Dostál, Ondrej, poslanec NR SR (2017-09-07):
Áno. Ďakujem za odpoveď, pán podpredseda vlády. No, internetová komunita argumentuje tým, že v iných krajinách sídli takáto doména buď v rukách priamo štátnej organizácie, alebo v rukách nejakej neziskovej organizácie, ku ktorej má prístup komunita, nie v rukách súkromnej firmy, ktorá to má ako biznis. Ja uznávam, že nie je to celkom maslo na vašej hlave pôvodne, ale teda váš pán predseda Fico veľmi rád hovorí o kauzách Dzurindovej vlády, aj Gorila je podľa neho kauza druhej Dzurindovej vlády, tak toto bolo na sklonku druhej Dzurindovej vlády podpísané a myslím si, že ste mohli urobiť i výraznejší krok k tomu, aby ste tú kauzu nejakým spôsobom napravili. Ale tá zmluva hovorí teraz, že je vyslovene vylúčená možnosť výpovede, výpovede tej zmluvy. Odstúpiť od zmluvy možno v prípade závažných porušení, ktoré predpokladám, že firma, firma nebude robiť, a teda dá si na to pozor, čiže to nie je veľmi reálna cesta. A existuje tam potom aj klauzula o tom, že štát je povinný zaplatiť škodu a ušlý zisk v prípade, žeby sa napríklad podarilo vybaviť tú redelegáciu. Čo teda škoda a ušlý zisk v prípade zmluvy na dobu neurčitú, predpokladám, že môže byť pomerne významná, významná čiastka. Takže ja skôr sa prikláňam k tomu kritickému hodnoteniu zo strany, zo strany internetovej komunity, že toto je šanca, ktorá sa prepásla, a je to zrejme už navždy stratené. Neviem, čo by sa s tým ešte teraz, teraz dalo robiť, takže ani nerozumiem, že v čom je teda ten významný, významný prínos oproti predchádzajúcej zmluve.
Klus, Martin, poslanec NR SR (2019-02-08):
Ďakujem za slovo. Ja sa tiež dotknem tej otázky verejnej voľby, ktorá ani z nášho pohľadu rozhodne nemôže byť nedemokratická. A keď tu máme ako v rokovacom poriadku Národnej rady Slovenskej republiky ako východiskovú pozíciu nastavené práve verejné hlasovanie, tak by som rád pripomenul kolegom, ktorí neustále trvajú na tom, že takáto voľba by mohla byť za istých okolností nedemokratická, že sú to oni, ktorí hlasovali okrem iného aj za rokovací poriadok Národnej rady Slovenskej republiky, a sú to oni, kto budú musieť, rovnako ako my ostatní, skladať účty občanom, našim voličom, ktorých, pochopiteľne, zaujíma, ako sme sa v tej-ktorej voľbe rozhodovali, a preto nevidím dôvod na to, aby sme vôbec hlasovali neverejne, tajne o akomkoľvek návrhu, pretože naši voliči majú právo vedieť, ako sme sa rozhodli a obzvlášť v tak závažnej záležitosti, ako je voľba ústavných sudcov.
Glváč, Martin, podpredseda NR SR (2017-04-07):
Pani poslankyňa Vaľová.
B. Bugár, podpredseda NR SR: (2004-09-07):
Preto vyhlasujem túto rozpravu za skončenú. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 65/2001 Z. z. o správe a vymáhaní súdnych pohľadávok (tlač 775). Prosím pána podpredsedu vlády a ministra spravodlivosti Daniela Lipšica, aby návrh zákona uviedol. Nech sa páči, máte slovo.
Blanár, Juraj, podpredseda NR SR (2023-06-16):
Dve faktické poznámky na vaše vystúpenie. Pani poslankyňa Kozelová ako prvá.
V. Veteška, podpredseda NR SR: (2005-10-27):
I. Hopta, poslanec: Vážený pán podpredseda Národnej rady, vážené kolegyne, vážení kolegovia, dovoľte aj mne ako neprávnikovi povedať pár slov k predloženej novele Trestného zákona. Predovšetkým chcem vyjadriť svoje politické stanovisko s tým, že v plnej miere podporujem predloženú novelu Trestného zákona, ktorú predložila pani prof. Tóthová a pani poslankyňa Podracká. To je A. Ale ak hovoríme A mali by sme v tejto snemovni povedať aj B. Chcem  povedať, že verejné inkubátory tu vznikli v určitej spoločenskej situácii, v určitej spoločenskej dobe. Akosi až príliš zabúdame na to, že sú výsledkom tohto spoločenského systému, že tu neexistovali do roku 1989, pretože životné podmienky väčšiny  občanov Slovenskej republiky boli na takej vyspelej úrovni, že nemuseli matky svoje deti odkladať do nejakých verejných inkubátorov. Čiže ak hovoríme o tom, že sa zriadili a že ich cieľom je zachraňovať životy, mali by sme tomu predchádzať, a to predovšetkým kvalifikovanou politikou vládnej koalície, ktorá nám vládne. Žiaľ, súčasná vládna koalícia rieši predovšetkým svoje osobné ekonomické záujmy a nerieši záujmy väčšiny občanov Slovenskej republiky. Čiže ak by boli vytvorené dôstojné podmienky na to, aby matky spolu so svojimi deťmi mali zabezpečenú slušnú životnú úroveň, aby mali kde bývať, ak by mali zamestnanie, ak by mali na to, aby ich deti mohli navštevovať materské škôlky, tak by sa svojich detí vôbec nemuseli zbavovať. Takže, vážené dámy, vážení páni, my tu síce chceme riešiť nejaký následok toho, čo sa v tejto spoločnosti deje, ale neodstraňujeme vôbec príčiny tohto javu. A príčiny tohto javu sú jasné. Spoločenský systém, ktorý nám tu vládne od novembra 1989, ktorý doslova kašle na občanov, kašle na ich životné podmienky, toto by sme mali riešiť. Toto by mala riešiť súčasná vládna koalícia. Ale, opakujem, nemá o to absolútne záujem. Čiže nad týmito otázkami sa zamýšľajme a potom v našej krajine nebudú matky musieť odkladať svoje deti do inkubátorov. Potom budú môcť spokojne žiť. Keď budú mať prácu, budú mať kde bývať, tak potom vyriešime tieto problémy, ktoré dnes existujú. Čiže záverom chcem len povedať, že v plnej miere podporujem tento návrh zákona a mi je len ľúto, že práve členovia vlády, ktorí sa hlásia ku kresťanským tradíciám, ku kresťanským hnutiam namiesto toho, aby odstraňovali tieto príčiny týchto javov, tak ešte svojím spôsobom posmešne sa vyjadrujú o predloženom návrhu zákona. Podporujem ho a budem hlasovať za tento poslanecký návrh zákona. Ďakujem za pozornosť.
Fico, Robert, poslanec NR SR (2016-03-23):
Sľubujem. (Potlesk.)
P. Hrušovský, predseda NR SR: (2004-03-04):
Teraz prosím poverenú spravodajkyňu výboru pre sociálne veci a bývanie pani poslankyňu Kláru Sárközy, aby z poverenia výboru informovala Národnú radu o výsledku prerokúvania návrhu zákona vo výboroch, ktorým bol pridelený, ako aj o stanovisku a odporúčaní gestorského výboru k prerokúvanému návrhu zákona. Pani poslankyňa, máte slovo.
Stuška, Michal, poslanec NR SR (2024-04-17):
Pán predsedajúci, ďakujem za slovo. Rozhodnutím predsedu Národnej rady č. 264 z 5. apríla 2024 bola táto výročná správa pridelená na prerokovanie výboru pre európske záležitosti s tým, že ako gestorský výbor podá Národnej rade správu o výsledku prerokovania uvedeného materiálu vo výbore a návrh na uznesenie Národnej rady. Výbor pre Európske záležitosti uznesením č. 25 zo 17. apríla 2024 odporučil Národnej rade vziať túto správu na vedomie a určil ma ako spravodajcu výboru pre uvedenú tlač. Pán predsedajúci, otvorte, prosím, rozpravu k tejto tlači č. 208.
Sólymos, László, podpredseda vlády a minister životného prostredia SR (2018-11-29):
Ďakujem pekne. Určite je kompetentnejší na tú otázku odpovedať ako ja. Ale spýtam sa ho a potom nejakým spôsobom doručím odpoveď. Ďakujem.
Blaha, Ľuboš, poslanec NR SR (2013-12-06):
Ďakujem pekne. Pán podpredseda, keď ste hovorili o tom raste, viete, nemôžete mať rast bez investícií, ale keď mnohí kolegovia z opozície stále podliehajú tej neoliberálnej mantre vyrovnaného rozpočtu, no tak potom odmietajú aj investície. A potom nemožno mať rast, to je úplne logické. Zoberte si, máte rodinu. No musí sa zadlžiť, aby si, povedzme, zobrala hypotéku, aby mala kde bývať, aby mohla normálne fungovať. Musí sa zadlžiť, pokiaľ chce poslať syna na vzdelávanie lepšie, aby mohol byť potom kvalitnejší a lepšou pracovnou silou. To je taká istá logika aj pri štáte. Áno, treba vedieť investovať, lenže pán kolega Sulík považuje investovania za analfabetizmus. Ono sa tomu v ekonomike hovorí keynesianizmus, pán kolega. Lenže to by ste museli vedieť a nemať takéto naozaj prihlúple poznámky. A v tomto smere naozaj nechcem byť nijako osobný a nijako pejoratívny. Keď som hovoril o slove sup, tak som mal na mysli naozaj veľmi výrazné, úzkostlivé až prehnané šetrenie, ale nechcel som tým povedať, že pán Mikloš vyzerá ako sup alebo že je ako sup v tom zmysle, že by som ho chcel uraziť, zatiaľ čo vy keď ste hovorili o analfabetizme, to bola, pán kolega Sulík, čistá urážka. Ale nebudem už na vás reagovať. Takže, pán kolega Figeľ, chcel by som naozaj, naopak, na rozdiel od vás oceniť boj s daňovými únikmi, oceniť to, že pán minister Kažimír prišiel s daňovými licenciami, pretože na Slovensku začalo byť zvykom, že podnikatelia proste neplatili dane. Platia dane zamestnanci, lebo si nemôžu inak pomôcť, platia dane všetci, platia dane ľudia, ktorí si kupujú rožky, mlieko, lebo platia DPH, platia dane všetci, ale podnikatelia optimalizujú a rehocú sa spoločnosti do tváre. Toto je to najhoršie. Oni sa prestali solidarizovať. A vy týchto ľudí chcete obhajovať? Nie, musia byť aj oni solidárni. Ďakujem.
Blanár, Juraj, podpredseda NR SR (2022-02-03):
V poriadku, len som sa chcel uistiť. Mysleli ste o jedenástej, povedali ste o desiatej.
P. Paška, predseda NR SR: (2009-06-24):
(Hlasovanie.) 135 prítomných, 78 za, 22 proti, 35 sa zdržalo. Tento návrh sme schválili.
Klus, Martin, poslanec NR SR (2018-10-18):
Ďakujem pekne. Viackrát tu v rozprave odznelo to, že naši poľnohospodári nie sú konkurencieschopní a kvôli dotačnej politike okolitých krajín, respektíve dotačnej politike Európskej únie. Ja by som v tejto súvislosti rád pripomenul, že keď sme vstupovali do Európskej únie v roku 2004, tak bolo sľúbené, že sa poľnohospodárske dotácie vyrovnajú do desiatich rokov. Malo to, ak si dobre pamätám, stúpať po piatich percentách každý rok a začali sme na päťdesiatich percentách. No a dodnes nie sú vyrovnané. Myslím, že to bol ten slávny rok 2012, kedy to bol minister za druhú vládu Roberta Fica pán Jahnátek, ktorý s takýmto niečím súhlasil, čo by v niektorých krajinách možno označili dokonca za vlastizradu. A ja sa pýtam, čo urobila Slovenská národná strana, ktorej ste predkladateľmi, počas rokov 2006 – 2010, kedy ste boli súčasťou vládnej koalície, a potom v rokoch 2016 až po súčasnosť, kedy máte aj ministerku pôdohospodárstva v súvislosti s reformou poľnohospodárskej politiky Európskej únie. Pretože to je práve tá, ktorá nám doslova a do písmena zožerie polovicu európskeho rozpočtu. A je najvyšší čas, aby sme s tým niečo začali robiť, aby sme tu nemuseli riešiť práve takýto typ argumentácie. Lebo to je to, čo našich poľnohospodárov dnes ženie do veľmi vážnych problémov.
Ďuriš Nicholsonová, Lucia, podpredsedníčka NR SR (2018-06-13):
Štyri faktické poznámky na vaše vystúpenie. Končím možnosť prihlásiť sa s faktickou poznámkou. Pani poslankyňa Šebová.
Baška, Jaroslav, poslanec NR SR (2012-05-15):
Ďakujem za slovo. Pán poslanec Galko, hovorili ste, že strana SMER je čitateľná, aj kebyže sa chceme akokoľvek zmeniť, že sme rovnakí, ako sme boli v minulosti. No o vás chcem povedať, že vy nie ste čitateľný. Nie ste vôbec čitateľný. A akoby ste mohli byť aj čitateľný, keď ste niekoľkokrát aj na poste ministra klamali? Klamali ste dokonca v priamom prenose, keď ste boli s poslancom Kaliňákom v jednej televíznej debate, kde ste priamo povedali, že tá jazda pod majákom bola možno jedenkrát, a pritom sa ukázalo, že to bolo viackrát. Klamali ste aj vtedy, keď ste povedali, že za môjho ministrovania bolo viac odposluchov, ako ich bolo za vás. Nie je to pravda, pretože ak by ste robili tie odposluchy, tak ako sme ich robili my, že by ste si najskôr dávali preverovať výpisy z telefonických hovorov, až potom by ste nasadili reálne ITP, tak by to nedopadlo s tými odposluchmi tak, ako to dopadlo teraz. Hovorili ste, že v minulosti sa podpisovali zmluvy na priamo v rezorte obrany a v iných rezortoch, kde sme sa schovávali za bezpečnosť a tak ďalej. Vy ste tiež podpísali zmluvy na priamo, šesťročné zmluvy na dodávku nákladných vojenských automobilov. Až keď sme na to upozornili, tak potom ste tieto zmluvy dali zrušiť. Takže to, čo hovoril aj kolega Martvoň o tom kameni, vlastne nech do neho hodí ten, kto je nevinný, tak podľa mňa to platí naozaj na vás. Nazvali ste kauzu Gorila megaškandálom. Potom ja nazývam tieto nelegálne odposluchy super-, mega-, hyper-, bombaškandálom, ktorý bol za vášho ministrovania na rezorte obrany, kde ste naozaj odpočúvali nielen sekretárku, maďarského vodiča kamióna, ktorý naozaj náhodou išiel za vaším automobilom určitú dobu, určitý čas... (Prerušenie vystúpenia časomerom.)
T. Cabaj, podpredseda NR SR: (2009-11-05):
Poprosím, keby ste zaujali svoje miesto, pretože budú ešte aj ďalšie otázky, ktoré smerovali poslanci na vás. Pätnásťminútový limit skončil. Pristúpime teraz k otázkam, ktoré položili poslanci na členov vlády a ktoré boli vyžrebované v tomto poradí. Prvú otázku položil pán poslanec Branislav Bačík ministrovi dopravy, pôšt a telekomunikácií Slovenskej republiky Ľubomírovi Vážnemu: „Vážený pán minister, aký je v súčasnosti stav výstavby diaľnic a železničných dráh v Slovenskej republike?“ Nech sa páči, pán minister, môžete odpovedať.
Pellegrini, Peter, podpredseda NR SR (2020-09-22):
Ďalší, alebo teda prvý písomný. O slovo požiadal v zmysle rokovacieho poriadku pán podpredseda Šeliga. Nech sa páči. Po ňom pán poslanec Dostál ako jediný písomne prihlásený. Nech sa páči, pán podpredseda, máte slovo.
J. Vaľová, poslankyňa: (2008-09-16):
Pán predsedajúci, vychádzajúc z oprávnení, ktoré pre mňa ako spravodajkyňu vyplývajú z § 73 zákona Národnej rady Slovenskej republiky o rokovacom poriadku Národnej rady Slovenskej republiky odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje tento návrh zákona v druhom čítaní. Pán predsedajúci, prosím, dajte o tomto návrhu hlasovať.
Danko, Andrej, predseda NR SR (2017-12-21):
S reakciou na faktické pán minister.